SVETI SAVA
Uskliknimo s ljubavlju 
Svetitelju Savi 
Srpske crkve i škole 
Svetiteljskoj glavi. 
Tamo venci tamo slava 
Gde naš srpski pastir Sava. 
Pojte mu Srbi, 
Pesmu i utrojte! 

Blagodarna Srbijo, 
Puna si ljubavi 
Prema svome pastiru 
Svetitelju Savi. 
Celo Srpstvo slavi slavu 
Svoga oca Svetog Savu. 
Pojte mu Srbi, 
Pesmu i utrojte! 

S neba šalje blagoslov 
Sveti otac Sava 
Sa svih strana svi Srbi 
S mora i Dunava. 
K nebu glave podignite 
Savu tamo ugledajte. 
Savu srpsku slavu, 
Pred prestolom Tvorca! 

Da se srpska sva srca 
S tobom ujedine, 
Sunce mira, ljubavi, 
Da nam svima sine, 
Da živimo svi u slozi, 
Sveti Savo, ti pomozi, 
Počuj glas svog roda, 
Srpskoga naroda! 
GRIGORIJE PERIC